Piero De Ghetto 

Rico e la partida a scarabocio. 

Al diogo del scarabocio I e bel e difizile. La conbinaziones les e cosi tantes che carche ota se stenta a 
se data col conpagno che duia insieme. 

16 e Rico se cognosson da senpre. Ogni tanto me piase a dute doi fei na partida. 
No sei gnanche come che I e stada, ma in chela sera, fin che ereane daos duia, I e scanpa na parola de 
massa. L era ai prime de otobre. Da alora Rico, canche al me incontra, al fasea finta de no me vede. 
Al tenpo passa e ereane vesin de Nadal. Na nuote, che no ero bon de me indorminza, ei toles an toco 
de carta e na pena e ei scrito: 

Gra pur in largo e in tondo, 
e se t'as an grun de ocio, 
nd esiste a chesto mondo 
diogo meo del scarabocio. 
Al disea Bortol Cbcio 
can che I era inatemii, 
maledeto scarabocio 
id nd vado pi a duia. 
L e na roba che saeo, 
tanto vero che lei scrita. 
Te la mando e desmenteo 
la comedies de la vita...! 
Come I vece che disea: 
"Che te stae lontan al mal". 
Anche a tie a la to famea, 
cam Rico, Bon Nadal! 

Dalindoman ei manda na e-mail a Rico de chel che aeo scrito. Canche se ciaton par strada, se saludon 
come prima, anche se no aon pi duia insieme a scarabocio... 

(Borcia) 

Piero De Ghetto 
Al iaron del Pelmo 

Ce bel che I era carche an daspo la guera, can che deane a sia sul iaron del Pelmo! 

L era da parti da bonora, ancora al scuro, coi sie su spala fin sun Ciauta, e daspo camina sul nieve co 

la peles de foca sote i sie par no sbrissa indaos. 

Me penso che n'ota, I era al disnuove de marze, di de San Iusepe, io e Bepo Miro se aeane betu 

dacordo de di a sia apede Tita de Fioreta, Italo e Aristide de Donin. 

In chela nuote al ventaa e I era an grun de feriedo, ma io e Bepo son partide lo stesso. 

Can che son ruade sui Pianes de Ciauta aon vedu che chi autre i era ormai passade. Scominziaa a ieni 

di e aon podu algede sul nieve: Ore 6 e venti. Abbasso il vento! 

Can che son ruade al Refuio Venezia aon data chi autre. Se aon fato an tin de te e daspo, pian 
pianeto, coi sie su spala, su par al iaron. Daspo cuasi an'ora, son ruade cuasi sote al Pelmo. Al sol I era 
leva e nos se aon senta do ize I nieve a spieta che al todol al se smorvedise an tin. Can che al nieve al 
se mola se puo fei la pi bela siades de sto mondo! 

Partiane un daos chel autro e pian pianeto rueane a refuio. Torneane da nuovo inzima al iaron par fei 
an'autra bela siada e daspo se tireane a cesa. 

In chel di I e suziedu doi robes che me penso ancora incuoi: la prima I e canche a Italo de Donin, 
daspo duta chela fadia che I aea fato a rua su inzima, intanto che al se betea su i sie, un al i e sbrissa 
fora de man e I a cognu di a se I cura su dalpe del iaron intra i barance ... Chel'autra I e che, canche 
ereane daos torna a cesa, Bepo Miro I a gold a dute i coste ieni do par al Col de Crepo coi sie ize pe. 
Me par de I vede: apena che I e parti, s'a moes anche la lavina, I e ienu do sora I nieve par zincuanta 
o sessanta metre e daspo al s'a ferma su par an lares. Al col de Crepo I era resta slis come an peduoio 



Bepo daspo al ridea come n mato. Al m'a dito: "Peca che ei al cu bagna, ma no me ei mai godu 
tanto..." 

No i passaa gnanche par la testa che can che se moe na lavina se puo di a feni de sora, ma anche de 

sote ... 

(Borcia) 

Tone Cuciarin (Antonio Alberti) 
R'ultima fin del an 

In chel an, I ultimo de dizenbre el tomaa propio del domegna. I aea fadia no poco par pode 
lascia sul laoro da res undesc del sabeda; r'idea I ea chera medema de chera ultimes fin del an: 'sissin 
al refujio Sennes a speta ra mesanote, a fei baldoria e cianta, dinprin cordade co ra chitara che ra 
respondea polito ai pezigoi del sonador. 

Dap6, col pasa de ra note, no senpre i 'sia inaante come chi dei core; ra osc, co ra bona man 
de ra beerela, r'ea portada a sin 'si ves tone massa oute, ra deentaa ziela e ra tendea a stona, ma 
oramai chera no n'ea ra roba pi de inportanza, I ea solo chera de se ra gode noma che par esse inze 
meso un bozo de 'sente, ra pi parte mai veduda, che i se ciataa a cianta e a mesceda strofes de na 
canzon, ma con paroles che es ea diferentes conforme I lud da agnd che i vegnia a fei, despes, na 
confujion del diou. 

I pes, deszolade fora dai scarpoi sote ra toures, i sudaa fora par i calzetoi de lana con duto chel che i 
aea ingruma inze ores de caminada, ma con chera de fei 'sira ra broches de vin, negun i dajea abado 
pi de chel tanto. 

Cemodo che s'a dito, chi cuatro (in arte: el Cuciarin, Gianpi, Banana e Uauo) con i sache 'sa pies de 
damagna, canbio de sote, calzes, zapote, pila eletriches e i atreze da scialpinismo (nafre curade su a 
ra meo, ma chel I ea, aduna co ra peles de foca che de seguro es aea vedu tenpe meo, con calche 
tacia de pelo che manciaa - ma a chel che manciaa, se betea pede I esse inpizade dal esse 'soen) 
alolo dapo ae lascia nafre ignante de loura, i s'aea canbia, e i aea ciapa ra coriera par Toblach, e con 
bona grazia del sciofer, i ea desmontade al Torniche, agnd che scomenza ra strada, ades 'sa cuerta de 
gnee, che va su a Ra Stua; ra prima tapa che i aea idea de fei. 

Betu su ra peles de foca, i aea taca a 'si su con un pas greo e senpre conpaign, chel iusto par no resta 
zenza fiado a rua fin su in son de ra prima erta; da la inaante se 'sia comode par el bosco, che I aea 
oramai duta ra beleza del inverno con tropo gnee; i laresc despoiade e i pezuos senpre verdes i aea i 
rame ciariade de sfaria, che i fajea tropo "paesajo nordico" da stories, gnee come ra bata che el 
studaa dute i sussure: el vento su i zimasc a man dreta de ra strada, el core de I ru 'so in son de ra val 
a man zanca. 

Un pei de otes i aea sentu el rebonbo de na laina che rodolaa 'so par i piees, ma i saea de esse fora 
del paricol, r'ugnola che podea da pensier I ea chera che vegnia 'so alolo ignante Ra Stua, ma a chera 
i arae pensa canche sarae sta el so tenpo. Ades I ea da se moe par guadagna pi ores de lustro 
poscibel. I ea ruade alolo prima del brite zenza zavarie; la ra Boite, asa che ra vien 'so a soute, r'aea 
jaa gran conches inze ra croda, ades co I voro orla de gnee, che come tante de oce zelestes es vardaa 
ves el ziel, e inze chi oce, nodaa truta pizenines, da 'ede ancora par poco; dapo ra jaza ra 's arae 
sarades su, e outro gnee I arae ingaria via duto. 

I s'aea incorto con sodisfazion che ra laina r'ea 'sa vienuda 'so con bel gran daante, ma el gnee I s'aea 
'sa peta e s'i passaa sora comode, dinultima, inpd el brite. La i aea data ra cujina, senpre daerta, e ra 
casseta de ra legnes ben piena par inpiza el sporer, iusto par se sciouda e se intieedi el disna, asa che i 
no n'aea ancora magna, e anche un cafe cuaji bon; dapd ae betu a posto ra cujina e enpi danoo ra 
casseta de legnes tolestes da ra bia de fora, i aea sara su ra porta, e betu su i schie, su ves Cianpo de 
Crosc. Da nord-ovest I aea scomenza a neola su de bianchizo, de seguro da sfaria, ma a chel ponto, 
no n'ea outro che 'si inaante e dora par el meo chel nafre de lustro che restaa. Ra piles, canche sarae 
rua el scuro. 

Darsonto Cianpo de Crosc, i aea taca ra Val Salata agnd che I ea i confis de Comun, Provinzia e Rejon, 
ma intanto ra neoles es ea senpre pi basses, tanto da fei duto un col gnee. I saea ben che 'si inze 
chel bianchizo vorea di cuaji seguro se perde, col riscio de sin si 'sd par calche crepo che I ea a man 
zanca de ra strada; ma agnd eera ra strada? Ra piles es 'sia ben par el scuro, ma intra meso neoles e 
gnee, es fajea un cercio de brama intorno, da perde ra tramontana, zenza gnanche pode vede ra fata 
veces sote el gnee. 



I aea da se ferma, meo ancora, torna indrio. I saea che a 'sira a man zanca, dal bivio de Cianpo de 
Crosc, dapo nafre de strada, I ea un cason de ra asociazion de i cazadore, de seguro sara a ciae, ma I 
ea pur senpre algo, meo che de fora. Infatin, drio ra fates de calchedun prima, i ea ruade. Uauo el 
saea che na breela sote colmin ra se moea 'sa da ignante: defato con un tiron ra s'a des-cioda e i ea 
'sude inze del traes, un areota. 

El brite, un local ugnolo, I ea ben paricia: un sporer, sie prices a castel, meo de coscita! Inpiza el fo, i 
aea betu su na gamela de gnee da delega par el te (inze cardenza col zucar e outro) e i aea svoita i 
sache co I damagna che I ea vanza; i s'aea paricia par ra note, inpiza ra piles e i s'aea fato anche na 
partida a cartes (anche cheres inze cardenza). 

Apena inze pricia, no senti 'sira ra ciae, e par solito chesto vo di che el lejitimo paron I e drio a 'si inze, 
e coscita I ea sta. I ea de doi, anche lore col cruzio de ra calighera, e un I ea propio el fiol del 
presidente dei cazadore; i se conoscea ben, ma i ea stade ciapade in chera e in ciasa de chi outre, 
anche se i aea na bona scusa da peta. In dut' i caje, posto ghin ea par dute, i aea beu vorentiera na 
gota de te cioudo aduna, e strache morte, i aea ciapa alolo son. Al prin soroio i sarae moeste dute. 
Ra croda i aea fato un outro gran bel don: di note diesc, Chinese schei de sfaria, che r'aea cuerto su el 
todo, el vento I aea neta fora, e I ea na 'sornada de seren e ziel zeleste che de meo no se podea. Ra 
riga del orisonte ra disegnaa neta e prezisa el tondisa de ra erodes sul sfondo. 
I cuatro amighe, ruade in son de ra Val Salata, (chi outre doi i aea 'sira par el refujio Biella) i aea taza 
nafre de cicolata, un toco par dute; chel tanto che 'soaa par calche caloria par rua fin su in Sennes. 
I ea ruade al refujio zenza zavarie, saluda par ben el paron, (pi che brao a tieni daerto anche 
d'inverno), magna un bon semel e poussa par na mesora; i ea 'sude a se monta co i schie su e 'so par 
el col che I ea alolo dadrio, un toco a gnee fresco; da se ra gode. 

Disna con tropa pastasciuta, i s'aea tolesc na camera a ra bona con cuatro prices, i s'aea slaata, canbia 
de sote e dromi par tre ora bones, dapo i sin ea 'sude 'so de sote inze ra sala a fei amicizia con chi 
outre aventore, sete, oto in duto; (par intanto, ma i ghin spetaa depi) e intra na partida a cartes e 
calche mora "soteosc", i aea tira sera. I s'aea paricia par ra zena e duto chel che sarae vegnu, e 
beuza a I spa rag no. 

Co I e sta ves res noe, i aea sentu resiro de motore che ruaa: I ea motoslites e un "jato", che i aea 
des-ciaria na diejina de parsones che craiaa, e canche i s'aea tira 'so ra giaches a vento, orpo! Tirade 
de petacio, da sera i ome e ra femenes con sarvije pies de lustris, I incao del col fin 'so dal anbrizon 
(che no despiajea a negun) e tanto de tache oute; fosc sciore che ruaa su dai otiei de Marebe. 
I nostre i ea vanzade mal! Chi apena ruade i fajea surizion e i no se sentia polito, lore che i ea usade a 
bordela. Par duta ra sera, i noe ruade i aea fato bozo par conto so, gnanche vardade, e fato aduna 
noma che I cin-cin de mesanote. Anche lore, col bozo usa a cianta, i I aea fato cuaji soteosc e zenza 
massa alegreza, par paura de se fei vede mangare ciochetoi; dinultima i s'aea tegnu da I fei ra solita 
baldoria, e chera sera che i aea speta par duto I'an, r'ea drio a sin 'si inze duta un'outra moda. 
I sin ea 'sude a dromi (nafre martufe e restade anche mal) assei bonora, zenza gnanche senti i 
motore del "jato" che sin 'sia, e del indoman, dapo na bona marenda, i s'aea fato un bel 'siro co i 
schie par cuaji tre ores; tornade al refujio, i aea magna algo, paga chel che I ea, saluda Vijilio, el 
paron, e saco su ra schena, i aea taca a sin 'si in 'so e a fei a ra redosa ra medema strada. 
L ea sta na montada co i schie da insogno! Ra spana de sfaria sora el todo ra ujoraa come neoles a 
ogni cristiagna, e se 'sia che I ea na mereea; 'so in son de ra Val Salata i s'aea poussa nafre. Al brite 
de ra Stua i aea tira dreto e i s'aea monta fin 'so dal Torniche, e asa che da banda del stradon I ea 
ancora tropo gnee, i s'aea tienu i schie inze pe fin fora a Fiames; la i aea ciapa el pulman fin a Cortina. 
I no sarae pi tornade, su in Sennes, par ra fin de I an; chera ultima esperienza i aea taia ra ujores de 
ra alegreza. El refujo come na destinazion, un fin da se guadagna, con fadia, aventura e ris-cio; esse 
duto un con el local e i so aventore I ea ra so filosofia. 

I ea vegnu a mancia I senso de ra vera conpagnia, I ea vegnu a mancia el vera senso del refujio. 
(Anpezo) 

Italo De Candido Ciandon 
Al nome "Comelgo". 

Visto che al ladin rua dal latin, ei verto al dizionario di Romane e inei cetd: "comis, e", che vo di 

"grazioso" "chepias", agetivo; "locus,/", che vo di "logo, contrada, sitd\ sostantivo. 

Nei savon che la "/" latina zal ladin diventa "//" e cosi "locus" ine "Ileus" e alora avon "come-licus = 



grazioso logo". Sto nome e sto do dai prime ladine ruade n Comelgo, cosi come i a ciamo "videnda" 
(perifrastica ativa) "da vedse" Visdende, parchie colpide da la maestosita. 

Liedo inveze su "Notizie storiche del Comelico e Sappada" de Giovanni Fontana, che al storico don 
Piero Da Ronco al dis che Comelico vo di "Va/ie comunicante" , dal partizipio presente latin 
"comunicans", parche logo d passagio tra Cadore, Pusteria e Carintia. La prima obiezion ine: al verbo 
latino "comunico" nal vo di "comunicare" tal significato moderno "passu da n logo a n autro", ma 
snoma "par/a o d par scrito" (strano che n pre n al savesse!) 
Al "transitare" par latino se dis "transeo, is, transii, transitum, transire". 

Da Ronco al nota ncamo che "vallis" vo di "valico" e chesto e n autro eror; "vallis" vo di "valle" e no 
"passo, valico", che i latine ciame "transitus, saltus". Ine da di ncamo che i ladine ne n a betu dante al 
nome "Comelgo" la parola "valle" e nanche a Visdende, parchie ni e na val. I nos veces a senpro dito 
noma Comelgo e Visdende. 

Segonda obiezion: al Comelgo e sto senpro isold nti secole, autro che "Val de passagio". Sasto cuance 
loghe che dovra ciamasse Comelgo parchie i e Val de passagio\ Snoma pla Pusteria inera n discrete 
passagio co inera pocia nei. Par rive n Cadore, da Cianpedel scogne di a Danta ep6 n Auronze, con 
dislivele enorme. 

La strada par la Ciargna e stada fata noma n tal 1756; chela dla Val dal Piai n tal 1840; la galaria 
noma tal 1986; anche ncoi s al dovesse maia com n ota, al trafico sara n dificolta. 
Me auguro che I etimo "come locus = grazioso luogo" seia betu sui cartiei in ogni paes dal Comelgo. 
Se n nome cusi lo avesse autre 'sone, i avara bel fato na propaganda enorme. 

(Sa Stefi) 

Luisa Manfroi 

Le levine de Zenzenighe e nte i dintorni. 

Na ota pi de ades le levine le • senper stade en pericol, soraltut cande che su par le zime I fiochea 
tant o cande che d'ansuda, co I fret el molea, I era fazile che dai valin venisse du valch de gros. 1 
Zenzenighe I se cata propio sot al Pelsa e sot al Spiz de Medodi. L e dal Pelsa che vien du le levine pi 
grosse, come anca da rest i sbuf ch'i sarie ben pi picioi de le levine, ma i pol anca chei mete en pericol 
la dent. 

L e anca da di che de ansuda, de primavera come che se dis encoi, co venia du le levine, a la fin del 
invern, le segnea el momento che I era da semena o da fa zerti laori nt'i canp. L e el caso de la levina 
de la fava, che la parte da le crepe del Pelsa pena da inte de la Costa de la Vena e la vien du n tela Val 
Granda, cognessuda anca come la Val de Colaz. 

Na s-ciona la conta che sot a sta levina s'avea ciapa sot el Zercanton, un che par dispet el dea a porta 
de mal derle e darlin che fea i darliner de Bolp e de Colaz. Sti qua, tanto stuf che I ghe portesse de 
mal anca le arte, i a pensa de mete du na mos-ciapa, tant pi granda de chele che serve a ciapa sorz. 
Na bela not i a sentu en vers, I era el Zercanton che s'avea ciapa sot la levina e I a assa sol che na 
gran pedega fata come na fava. Da qua la levina I a ciapa el nome de levina de la fava. 
L • anca da d • che sta levina la vien du anca pi de na ota nte na staion, tant che nte I 1951, un dei 
ani che I avea fioc • pi de tut, sul or de Colaz i I'avea mesurada e la era alta ben undes metri. Apena 
pi n fora, dopo I Col de le Gavade, tra Colaz e Bastiegn, I • la Val de Restel, en valin anca chest del 
Pelsa. Co la vien du, da la Palaza e p • ente I Valon del Pelsa, la f • spavento, tant che na ota i veci i 
disea: "Tosat, racomandonse I'anima al Signor che vien du la levina de la Val de Restel • . 2 
D'invern, nte le giornade che I fiochea tant e I sirochea, I era fazile che la se molesse. Se sentia en 
busnor forte e dopo, se se vardea su, I era come na neola, en gonf che scuerdia tute le crepe de 



II termine dialettale "levina" derivazione del tedesco "lawine", e da intendersi come sinonimo di valanga. 
Erroneamente la "levina" da qualcuno e intesa come una piccola valanga di neve, defmizione che in realta e 
tradotta in dialetto con la parola "sbuf o "sbruf ' . 

In base agli studi condotti da Giovanni Battista Pellegrini il nome Val de Restel trova origine nello 
sbarramento che veniva praticato alia confluenza della valle con il torrente Cordevole. Sbarramento che 
ricordava la forma di un rastrello diretto a fermare le taie, i tronchi abbattuti dalla valanga. 



Pelsa. La fea en saot e la lughea du nte la Val de Restel e fin a le case de Bastiegn e dopo ncora, dopo 
en aoter saot, chel del Pissandol, la lughea fin nte I Cordeol cande che la era propio granda. 
Se se varda le foto de na ota, anca chele de zento ani ndrio, se ve ben come la Val de Restel la fusse 
propio neta. Piante no ghe n'era gnanca d'intorn, o ben poche, anca parche co la venia du, en cin el 
gonf, en cin la levina, la menea via tut. 

I dis anca che calche ota I M vesse parfin men • via le plote dai cuert de le case inte n som la Vila. 
Chesto i conta che I fusse sucedu verso i primi ani del Trenta. Calche viaz I • anca cop • valgugn, 
come nte I genaio 1885, cande che en zerto Giuseppe Minotto da Basti It n, en d • che I fiochea tant, 
I avea pro • a ven • du a Zenzenighe a se ciole en sach de farina, ma I s ^ ciap • sot la lev • a. I 
conta che I s • can el fusse torn • ndrio da sol, e I'avese seguit • a bai • par f • capi a la parona 
che I era sucedu valch de burt. 3 

Anca a Basti H n, nte I 1909, la lev • a de la Val de Restel, senper n d • che I avea fioc • tant, I'avea 
men • via la casa dei Minoti. Caso vol che no s'avesse, par grazia, ciap • sot negugn parch • chela 
pore mare, con doi popi picioi e un te panza (na ota i veci, co na femena I'avea da conpr • fioi, i 
disea: " • la • sui zocoi" o "I $ el garmal aot"), la s'avea port • sti popi te la s • camera da let, n 
ten canton. La levina la • venuda duel • tir • du tuti i mur, fora che I canton del let onde che s M 
vea tir • sta pore mare coi s • fioi. 4 

Anca da la Val de le Taie, dai or de Pelsa, de fora de onde che vien su el "Troi d'i Sech", se parte 
n'altra levina. Anca chesta la fa en gran saot e la luga nte la Val de Morbiach. 
Dal Pelsa el pericol pi grant par la strada el vien da la levina de Mez Canal. De pi de na ota, prima che 
fusse fat el "paravalanghe" su la ex SS 203, onde ch'i e drio ades a fa la galeria tra Ristolade e 
Zenzenighe, la levina la e venuda du pi de n viaz. 

En an, nte I marzo 1974 e p • ncora nte I febraio 1978, cande che I • fat na fiocada propio granda, 
la levina de Mez Canal I • strop • la strada. L • da d • che ntlx ultimi ani i varsor if- en gran 
laoro a spal • la nef e anca te poch temp, a reson de chel ch f£ fea enveze par el pas • i om a 
piodech, ch K stea tant de pi en proporzion. 5 

Da I'altra banda, dai Spiz de Medodi, el pericol no I e cosi grant. Cuasi tuti i ani vien du na levina a 
Mez Canal, a man zanca del Cordeol, che calche ota la luga fin du nte I'acua. Pi n inte enveze, vien du 
el levinal che I parte nte I canal del Spiz de Medodi e I fa en saot sora la Pissa. 
Co la vien du, pena pi n via de la Val de Torcol, la se fa senti polito en tut Zenzenighe. De solito la vien 
du via par el marzo - aprile, a seconda de la nef che I a fat. 

Da la banda de Pape no I e cosi pericol, parche le levine le se ferma pi n su e no I e nesun ris-cio par 
le case. Verso la Val del Biois enveze, da la banda del Anime, el catordes marzo 1892 n sbuf, venu du 
n drio medodi verso sera, n te na giornada de nef fissa e siroca, I a ciapa sot ot ch'i era par viaz e i 
dea da Zenzenighe verso Valada, Canal e Falciade. Tra chesti anca el cursor de Falciade, Francesco 
Zando. So femena, par recordalo, I a volu ghe taca su la Crepa Granda na targa che ncora ades se la 
ve, se se passa par la galaria de le Anime vecia e la strada desmetuda na diesina de ani ndrio. 
Sta pore dent I §1 vea vol • se mete par viaz istes anca sS gl vea dit de no se fid • , vist el temp 
burt. A riguardo I • na bela s-ciona en dialeto che I maestro Berto Luciani da Canal I • scrit en pochi 
de ani fa, na s-ciona che dassen la • suceduda. 6 

Pi en inte, verso I atriol de la cros, onde che I • el sas con trei cros, somea che sie ven • du na 
levina e che i s i§ vesse ciap • sot en trei che dea en prozission, tra chesti anca en preve. Chesto 



Dell'episodio riferisce il corrispondente locale Giovanni De Biasio sul giornale bellunese "L'Alpigiano" il 
20gennaio 1885. 

Testimonianza fornita dalla nipote signora Irma Minotto. 

El piodech, e l'obbligo di prestazioni personali per attivita di pubblica utilita, dallo sgombero della neve e di 
frane, alia manutenzione di edifici pubblici. In Valle del Biois l'espressione e rimasta per indicare la 
rimozione della neve anche da aree di proprieta non necessariamente pubblica. 

II racconto, testimonianza preziosa anche per la terminologia dialettale, e intitolato el tacuin. L'autore 
espone anche una cronaca dell'evento calamitoso che costo la vita anche alio zio paterno Edoardo recatosi 
alia fiera di Agordo insieme al padre (nonno anche del Pontefice Albino Luciani). 



encora n tel Trecento, parch • en canonega, fij ti archivi de la Parochia, risulta che I atriol el fusse 
beleche n pie nte I 1361. Nte I comun de Valida, na levina abastanza grossa la • venuda du da la 
banda de Pianeza e de Peza, el • tir • du na stricola de bosch, ma no I • fat dan a le case. A 
Aoscan de San Tomas, su na casa, na targa la recorda come nte I marzo 1909 la nef la sie rivada a 
2,30 metri. 7 

A Canal e a Gares la lev • a I • senper stat en pericol, tant che I s-ciap de case de Gares i • toe • 
falo en cin pi n via, par zerc • che la levina, co la vien du, no la ciapesse sot la dent. Anca a Falciade, 
dal Palmina, ven • du levine. Nt® ani Cuaranta i vol d • che la fusse rivada onde che I • el canp da 
balon de Falciade, onde che nsoma ad if I • le case e en albergo. 8 Mai se disesse a vard • su, 
parch • encoi I • tut enbosch • . 

Ades somea che le levine le core manco de na ota. Vien da se domanda el parche de sto tant. La 
domanda se ghe I a fata a Mauro Valt del "Centra Valanghe ARPAV" de Araba. "Neg/i ultimi 
quindici-venti anni e nevicato meno rispetto al passato. A questo si unisce il fatto che e cambiato nel 
contempo il contesto ambientale, I'incremento del bosco e la sua crescita hanno inciso sul fenomeno 
del la caduta delle valanghe. Ci so no poi eventi estremi che, allontanandosi da I la media, si verificano 
ogni trecento ann,i ma che potrebbero comunque riproporsi." 

En ringraziamento particolare ghe I fae a Alvise Tomaselli e Mauro Valt del Centra Valanghe ARPAV de 
Araba, che i m'a daida coi dati che i m'a dat. Grazie tant anca al Gruppo Amici della Montagna de 
Zenzenighe (G.A.M.). 

(Zenzenighe) 

Enrico Pescosta "Pacio" 
Presepi en Canal. 

Chi da Canal tuti i agn, prima che lughe Nadal, i scomenza a se da le man dintorn par mete ensieme 
dei Presepi a tema. 

Tute le Vile, chi sun pont de n tabia, chi nte na stala, chi sot an sas, le zerca de se fa la rifa a chi che 
le fa pi bel, con valch de nof e original sul tema sieldit, parcheche la dent che po le visit! la posse 
considers e apreza. 

L an passa i s'a pensa del tema de le desgrazie, che madecala se sent en giro par el mondo. 

No I e fazile se pensa de cala desgrazia cata fora; ogni di se sent descore de valch de burt che I e 

sucedu da calche banda. 

Tra i tanti, che s'a pensa de rapresenta desgrazie sucedude da lonz par el mondo, valgugn i a cata fora 



E' nello stesso mese del 1909 che a Dont di Zoldo una valanga provoco quattordici vittime. II 1909 insieme 
al 1916, 1931, 1951 e 1896 sono considerati nelle statistiche gli anni piu nevosi dell'ultimo secolo. I dati 
sono stati forniti da Alvise Tomaselli del Centra Valanghe ARPAV di Arabba. 

II 25 febbraio 1916 sotto Cima Colbelli una valanga travolse alcuni soldati del "Battaglione Val Cordevole" 
impegnati in operazioni di battaglia nel corso del primo conflitto mondiale. 



de 'n valch ben pi arente i nost loch onde che vivon: arbandon de I'agricoltura de montagna e del 
nost teritorio en general, soraltut onde che I e pi descomet. 

Che burt vede prai piegn de ziude e manegai o bosc poc o nia rencurai, senza gnanca pi na strada o n 
piciol troi cenu. L e proprio na desgrazia. Se no se ciapa inte a fa valch par zerti loch, la dira senper 
pedo. Su chesta "desgrazia" sarie tant da di e forsi en'autra bota scrivarai valch de pi. 
Entant ve contarai de sto presepio su I'agricoltura tant particolar, nassu da I'idea del Vico da Canal con 
en pochi de soi soci, che I taca n freo anca I preve del paes, che su par el "Campionato de tiro al vof ', 
organiza ogni an a Pasca, ntorn ora de Messa Granda, el se I'a n cin ciapada co sti pore cristiagn, chi a 
bu domai la colpa de ceni na tradizion de agn anorum, co tut el rispet par el Signor en chel di risorto. 
Su la rapresentazion de sto Presepio, nfati, I e stat metu fora na orazion del Vico e soci, che ne 
regorda i valor e le noste tradiziogn. Via par apede I era p6 autri doi scrit del Luciano Girardi ("Le arte 
de me n6no") e del Ugo Neri ("Piero I' anarkiko"). 

Ma la particolarita no I e p6 tant chesta, ma che I e stat enpronta su 'n vege car da tragoi par el fen, 
con tant de luce e acua corente, en grum de arte, e porta en giro en cin par tuti i loch de la Val del 
Biois. 

En di el venia metu du par apede an albergo, doi di apede I'entrata de na Coprativa, na meda 
giornada davant an bar, e cossita par en bon mes. 

Scuseme se ve ai stufa co tute cheste ciacole che ai conta. Sani a tuti a en'autra bota. 
(Val Biois) 

Angelo Santin Strafit 

Dai carboner e i ciodarot de Zoldo al Museo di ciodi e de le arte de fer dal Foor 

Can che I veent tiraa dal bon vers, se I sentia nca n bon sin lontan dut chel versenal di mai e di martiei 
che vegnia su e vegnia fuora da le fosinele, e che I scomenzaa da doman ben bonora, par di inaant fin 
da la sera ... 

L era i ciodarot de Zoldo, ch'i lauraa int'i so defize, metui in oor de la Pranpera o del Mae, pede la 
Malisia o I Maresoon, daesin da dute le aive pi grose che era inte sta Val, insoma; e i stea la inte, 
debota a I scur , a sguereda duta la mare del di, solche con chel sin de lustre de le bronze e n sin de 
feral, e a fa n laoro ch'i fea deenta ancora pi negre. I batea sui ancuden con duta la forza ch'i aea, e, 
a forza de dai, an di dare chel'autre, duti i mees e duti i aign conpagn... i dis ch'i vegnia anca i braz no 
solche pi gros, ma infin pi loonch! 

S'i se tramudaa inte la vila, o da na vila a chel'autra, t'i cognosee inbota, par strada, e no solche 
parche ch'i someaa fai, o forsi i era fai pardasen, indiferenti da chi autre: pi gros, ma soraldut pi 
ordenari, e pien de viz, i dis; che anca chi autre paesaign i e ciamaa, e con an bon sin de despries, 
Forgnacoi. An nome che ades i e resta taca a duti chi dal Foor. Ma s'i cognosea anca parche ch'i dis 
che ndo ch'i pasaa lori, i ciodarot, i lagaa le pedeghe negre, dato ch'i zocoi i era duti infrusignai dal 
carboon de le fosinele! 

I fea ciodi de dute le sort: ciodi da scandole e ciodi da la testa schizada, broche, broche alpine e 
broche zote; giazin, ciodi da bo, somesat e anca ranpoign da danbre. 

Ma i no fea solche chel che se dora a incioda; i lauraa anca a fa su arte de fer de cotante autre sort, 
pichesie dut chel che inlaota, e fin int'i aign cotant daesin da noi, i doraa chi 6m e chele femene a 
laura int'i canp e int'i bosch, o a vive: poles de le porte e bretenele, ranpoign par le scarpe da fer, 
zape e badii, sieghe, siegoign, manere e manarin; e po brandoi e ciaf, padele e cortiei... 
I e dui inaant a le longhe in Zoldo a se infrusigna inte ste fosinele: anmancol dal 1200 fin ai prim del 
'900. E par le fa di, le fosinele, par tigni I fuoch inpiza (che I i vocorea in prima par tira fuora I metal 
dai sas, e dapo par cola le feraze ch'i se redusea da le Base o infin da I'Austria), i a fat fuora debota 
duti i bosch che era dutolintoor a le vile, se volon i fa calcolo a chel che 'I menzona anca I Vassalli inte 
I so bel libre "Al Marco e I Matio", ando che I conta anca propio di carboner. Parche che co le legne, e 
col poiat, i se fea I carboon par i fosinai. 

De duti sti zentener de aign ch'i a bu da tira intoor al fer, I e stat intoor la meta de I 800 ch'i a laura de 
pi a fa poiat e a f a ciodi, parche che I e propio inlaota ch'i ciodarot i e lugai a se sturta duti insieme 
inte la Sozieta industrial zoldana. I aea chela de se daida un con I autre, parche che la scomenzaa 
edut a no buta pi masa polito: e de sto viaz i fea coont de luga a vende con manco fadiga e, se ocor, 
anca a se tira n franco de pi... 

Fin inlaota, i era senpre peai via duti par conto so, e i dia du par ste zita, par solito na ota o anca doi 



ote a I an, a vende chel ch'i era stai boign de se reduse a laura i mees indare. I e vendea a pees i 
ciodi, rencurai polito inte n scarnuz, e no soziedea debota mai ch'i e contase par i vende. Enone ch'i 
dise a stin, i aea duti I so giro, i saea ando di a se cata i avantori giust; par fa polito, i stea fuora anca 
doi stemane e a dormi i dia int'i tabiai, ando ch'i e lagaa, inte I feen, tante ote col pare I era anca fioi e 
neodi. 

Can ch'i tornaa indaota, chel pure mus che a di fuora par Canal I aea na carega de ciodi su la schina, 
al lugaa in Zoldo debota ancora pi scufa du de incant che I era pea ia, dato che I aea la goba (o I car 
da tira, se la i dia polito) pien de generi: ch'i e vocorea a la fameia par pasa I inver, dato che debota 
duti i aea na coradela de tosat da i da da magna. 

Ma dapo ch'i faure i a metu orden de se sturta, I e stat la Sozieta industrial zoldana che pensaa anche 
a vende. E par na vintena de aign, dal 1873 al 1893, i afari someaa ch'i se aese torna dreta par i 
ciodarot e par sta Val de ciodarot! Par daida la Sozieta, i e stai boign infin de mete su na Banca 
Coperatia Popolar, del 1886! 

Ma I e stat na ilusiooon che I'a dura puoch: colpa la concorenza de chi che aea scomenza a fabrica 
ciodi a machina, o gausa chele doi gran brentane ch'i e luga ados propio a la fin del '800 e che le a 
para fuora par I'aiva pi de na fosinela, e del fuoch che a brusa chi dal Foor; ma anca parche ch'i a 
scomenza a no di pi senpre dacordo come che arae ocoru... E cosi anca chela bela invenzioon de la 
Sozieta industrial zoldana I'a trat la ota. 

Ma no ste crede ch'i abe ziedu par chel, veh! N e stat che e du inaant ancora an toch, e no solche dal 
Foor, ma anca sa Doont e int'AI Poont, int'a Guima e sa La Capela a fa ciodi. Anca ma nono, al Nano 
di Gregori, che 'I era del 1892, I a fat aora a me conta d'incant ch'i leaa su daant di par di a tira I fol, 

con sa pare e i sui fradiei, seanca che no me pense andoe ch'i fose a laura. 

**** 

Ades, par se degorda de dut al laoro di Zoldaign inte le fosinele e de le gran fadighe ch'i fat cosi a le 
longhe chi che a vivu inte sta Val daant da noi, ma anca de cuant valeent ch'i e stai i nost noni e i noni 
di nost noni, al Comun dal Foor I a metu orden de inpianta an Museo di ciodi e de le arte de fer. 1 1 a 
daert propio st'inver pasa e i a volu I mete inte I Palaz de la Loda, dare la giesia de San Franzesch, 
ando che na ota stea al Capitan de dut Zoldo, daant ch'i se aese metu inte la testa de fa i doi Comun, 
come ch'i e ades. Par sia sto Museo i era dui inaant an grum de aign a tira intoor e n e stat pi de un a 
se proa, fin che sta ota, dapo tant, i e I'a fata. 

Inte chele sale i a sturta n grum de roba, tant al pian de sot che de sora: ciodi grainc' e picioi, e po 
dute chele autre arte de fer ch'i fea i faure e ch'i e stai boign de sturta. L era cotainc' aign edut ch'i 
Capicomun i se studiaa de bina arte e de invia sto Museo; na bela coradela de ciodi i I'aea metuda ia 
che sara pi de trent'aign, e i la tignia sot an viere grant inte la sala pi granda del Comun, e che bel che 
I era i vede! 

Ma n grum de arte I'e stat la deent de Zoldo a la tira fuora da ndo ch'i la tignia, sun soler o sun sofita, 
e, seanca che la resta sua, i e I'a data volentiera al Comun par sia sto bel inviameent. 
N era n grum de deent al mees de faurer, can ch'i a fat an sin de moto par i fa sae a duti che I Museo 
I era rua: de chi dal Foor mi crede che no mancaa neguinc', parche che I'a da ese chi che se tegn in 
boon pi de duti de sto laoro da na ota, se no autre parche che fuora par al Mae e la Malisia e la 
Pranpera I era forsi pi defize che inpardut. E po la era di Pascai, donca dal Foor, la fosinela che a dura 
pi a le longhe, fin del 1954. 

Ma con chi dal Foor n era na masiera anca da dute chele autre vile, e da chi autre Comun: che no n e 
neguinc' che no sa, anca chi doen, ch'i ara anmancol sentu di, cuant ch'i a strusia chi vege inte par chi 
defize. 

Insieme a le arte, inte I Museo i a metu fuora anca le mape de le minere e ndo che le era: in Val 
Inferna, che I'era la pi vegia, seanca che le galarie le dia a se la feni inte chel de chi da Vuot; e po 
Dare Dof, che inveze I'e la prima che le menzona le carte che se puol cata a Venezia, del 1592; e po 
chela da Doont, di Medoi; e po I e segna ndo che I era i defize; e cuainc' laoranti che I era: pi de 700 
inlaota da la Sozieta. De chi che lauraa inte le minere e inte le fosinele i a metu du anca n sin de 
storia, con an puoche de fotografie, chele ch'i e lugai a cura su. 

Bel I e anca al mai che se ve inte n cantoon: i I'a fat ades, e I e picioi, ma I fonziona come chi ch'i 
doraa na ota par laura. 

Del mestier di carboner e de chel di ciodarot n e stat pi de un che a bu da scrie, anca da n ciap de 
aign: de chi che, ancora del 1800, i vegnia in Zoldo par di su par le erode, nomai chi inglees, al Gilbert 
e I Churchil, o anca chela femena inglees, la Amalia B. Edwards, e autra deent studiada. Anseche 
Ricardo Volpe, che I lauraa inte par i ufizi du par Belum, a la fin de I '800 I a scrit cotante robe che ne 



interesa anca a noi, che le ne fa comet par pude sae come che i vivea. E ades in ultema, pi daesin da 
noi, ma I e pasa edut calche diesena de aign, I e stat al profesoor Angelini, che sa mare la era da 
Strega, che I se a dat an grum le maign dintoor par di in zerca e cura su dut chel se pudea ancora sae 
di laori del fa carboon e del laura I fer, e I I'a scrit. 

Ades ch'i ne I'a sia, no resta autre che n vade cotainc' a se I vede sto Museo: i Zoldaign daant de dut, 
ma anca duti chi autre, pichesie chi da le vai dintoor, che paga propio la spesa sae come ch'i se la 
pasaa na ota. 

(Al Foor) 



Piero Bressan 
El mazarol 

Me ricorde 

te le longhe sere d invern 

ceti, ceti su I fornel de le stue calde, 

scoltion le none, 

tra el filar e I scapinar calzet, 

le ne contea 

le s-cione del orco, de le strighe 

e del mazarol, 

che I portea i tosat cativi 

te le so caverne a I fret. 

Ma n di 

che ere ncora n boceta, 
el mazarol 
el 6 vist anca mi. 
scondu drio n buscat, 
vesti tut de ros, 

co n muso brut fa cuel de I diaol, 
poche pei su pa I barboz seiz, 
e n straz capelat ros 
cuerzea i longhi so cavei, 
e te i pie, 

sporche le so galoze ferade. 

Pien de paura me son scondu. 

L 6 vist partir lezier 

tra i pra in fior. 

Ma sul taren le e restade 

grosse le peche 

de le so galoze. 

(Gosalt) 

Bortolo De Vido Peruto 
A sosta 

An vecio merlo al se vantaa da spes 

de dormi intra la zates de an leon 

senza di che la bestia I era de ies. 

Ma cuanta persones, cu al medesimo truco 

Ies a aguanta la reputazion 

a sosta de an sinbolo de stuco! 

L on e la simia 

An on al dis a na simia: 



te sos bruta, dispetosa, 

te sos ridicola 

e cuanto sosto curiosa! 

Canche te vedo, rido; 

rido fin che ai la bocia suta! 

La simia la i responde: sfido! 

Te someo duta! 

(da Trilussa, San Vido) 

Lucio Fedon 

L vecio boscador e i doi laris 

N zima a la vara I vecio boscador i doi laris I varda: 

i e storte, piegade da I nee, cresseste con poco sol, ega e da magna 

e cosi i somea saie, piene de save, forse par I'eta tarda. 

L a da taiai, da tirai do, da laora. 

L fia stenta a ieni e I vecio su na tauta I se senta do, 

poia la manera do bas e na zigareta se fei su 

e ntanto che chieto I paussa, dei pensiere e de le domande 

taca a feisse spazio te I zervel so: 

da onde ieno, onde dirarei, a cosa saralo servi duto chel che ei visto e sientu? 

Le resposte no I ciata, no le rua, no le ien, 

ma rua n ventesel e apede lui n descore: 

i e i laris che i e drio a parlai e le perole le rua de pien, 

le e le vece piante saie a dai le resposte, le e lore. 

"No sta a date massa pensiere vecio boscador, 

le resposte e massa sconte e ruaghi no te pos, 

pensa invenze a la to fameia e a I amor, 

se ben e zenza pene vive te gos.". 

L vecio da la zoca I se ouza e la zigareta lassa toma do bas, 

finalmente I a capi che I e zenza senso massa domande feisse 

e a ognun de i doi laris ghi dis:"Saio te sos e le resposte te sas, 

te ringrazio e te lasso vive.". 

Po I troi par torna a ciasa redos taca a rifeisse. 

(Domeie) 

Luciano Girardi 
Le arte de me nono 

N bossolot de smir, 
na faoz, en manarot, 
la pera co n coder, 
en pich da nmanega, 
na forca su I archer, 
doi dambre svergolade, 
na fum senza la spola, 
na carga de asenade. 

En manech de cazola, 
na roda de barela, 
n moto de ridola, 
la femena nfotada, 
na cica de toscan, 
n cugn, na ronconela, 



n sbrendolon de n can. 

En viero da feral, 
zercio de bariza, 
na feda nseneghida, 
le man che ghe fa spiza, 
en car che no cen strada, 
na giaca reversada, 
la refa su le spale, 
na straza de rabul, 
e doi tacogn su I cul. 

(Val Biois) 

Claudio Michelazzi 

Da na romnata die galere d Tahiti 

Al pora Iona 
e tmo du 

zl aga torchina dal mar. 
Eh si 

a I pora Iona 
e tmo du 

zl aga torchina dal mar. 

Anch id pariaroi 

par duta la vita ch me resta 

ch al Signor me pardone 

csi podardi 

na di 

torna 

come ch I a dito. 

(Costa uta) 

Raimondo Piaia 
Indana che I sol el se nva 

Dadassera, 

cande che I sol 

el slonga le man 

inteparmez i ram, 

par careza le fuoie del bosc 

una par una, 

a ge di bona not 

indana che I se nva 

chele mostrice, 

godendossela, 

ge pias se mete 

a fa comarez, 

e tute liegre 

le scomenza fra de ele 

a ciacola. 



Panpian, 



longe ven du le onbrie, 
i auziei i tass, 
e anca i animai 
i se met a dormi. 

En ventesel de aria fresca 
el passa via ca e la, 
el par 

che I vade a vede 
se tut va ben. 

Mora I di 

el sera i barcogn, 

e tut diventa scur. 

Drio le zime 
biancia 

sponta la I una. 
(San Tomas) 



Adeodato Piazza Nicolai 

Os de I'aga 
1. 

Scolta la os de I'aga 
che bianda la lenga, 
la sbate sui dente, 
la core fresca 
do par la gola. 

Tocia na goza de brosa 
che sbrissa su I'erba 
somea n diamante 
ciapou da la luse. 

Varda i disegne che fa la pioa 
cuanche la toma sui cuerte 
e sui viere de na fenestra, 

cuanche la bate su le toe spale 
e la te lava i ciavei, cuanche 
la inumidisse i tuoi oce 
e te te sente n tosato de nuou. 

Sentesto I Piave che piande 
parche le scoaze i tole via I fiou, 
e I nostra lago cuasi senz'aga 
somea n zimitero. Ades se beton 
a conservala cuanche I e cuasi 
sparida... 

2. 

Su la sponda del Rin Bianco 
se ferma na ciamorza, 
la sbassa I muso par bee 
doe goze. Dal ramo de n laris 
cala n subioto parche 
I a sede; I bete le zate 
par tera aonde chel'aga 
no core svelta e anche lui bee. 

3. 

Inte n Selva sento apena 
I Pioa che scola tra le pere. 
L'aga e massa scarsa, la tera 
e massa suta, le trote fa fadia 
a noa do tel Piave. E ruou 
la carestia del mondo pien 
de sede aonde niente cresse. 

Franco Regalia 

"Deducat te" 
Al renbonbo 

del bacan del di de ncuoi 
e vegnesto su fin ca 
de longo a desturba ... 
L roto del groton 
a I sfrus-cia de le ramade 
I fis-cio de le ciamorze 
al brontola del vento 
I chieto duto pas! 
Etu 

on de la monte? 

Te as tirou le ree a le Sirene 

aonde stala la toa ciasa? 



(Vigo) 



Gabriele Riva 

Pede n pez 

Da le barbole vece 
de n lares vesin 
en scat de vent fret 
el sgorla, gelos, 
balote de nef 
ingiazada, su i ram. 

Da sora e da sot 

en ciola de oselet 

che se ciama e se dis: 

«Varde sot a I pez, 

anter tute ste rame, 

el cret de se sconde 

ma e belche capi 

che I e un de lori. 

De chi che ne ciama 

e po che ne ciapa, 

de chi che ne varda 

e po che ne ol. 

Ma lori no i sa 

che le ale le mor 

a sta senper de inte? 

Che aon da fis-cia 

fin drio a le so ziese 

per se tira I fia? 

Panegas e reguz 

e nca voi gardelin 

scanpe se pode 

e no ste mai crede a I Om; 

I e pi besta de noi 

e da le olte nca pedo!». 

... sara I fret o I prim scur 
o sara I chiet inte I bosch, 
ma pede I me pez, 
da sto cin che son cua, 
me sente foresto, 
sol e arbandona. 



(Oltach) 



Antonio Alberti Cuciarin (1946) 



Orazion par ... 

Negun t'a mai damanda 

ce che t'araes voru esse. 

Negun el s'a mai damanda 
se chel che t'as fato 
I ea chel che vorees fei. 

Negun el s'a mai fato 

de ra damandes conpagnes. 

Ades te 'siaras inze un posto 
agnd che te fajaras damandes 
zenza paura de ra rispostes. 

Te ujoraras inze un sito, 
la te ciataras risposta 
a duta ra to damandes. 

Opura no ghin sara pi 
rispostes da ae, 
parceche no ghin sara pi 
damandes da fei. 

(Anpezo, segnalata al concorso nazionale di poesia per le lingue minoritarie "Mendranze n poejia", 
Livinallongo del Col di Lana 2006) 



Tatiana De Candido (1994) 



L'aluvion 

Pioa senza fin. 

Nsuna anma 

s vede par le strade, 

nsun uzelin 

se sente cianta. 

Duta la val ine 

nte n silenzio de tonba 

dut tade, dut dorme 

ma I inferno ine ale porte. 

Nsun sa che c sta 

par suzede... 

Dnboto n onda 

intorn a I Piai 

ariva sora ogni peis. 

Alolo duto ine bicio via: 

cede, giardins, orte, strade; 

la dente urla, se despera, 

ine chi dis su na orazion. 

Tante aiute ine rivede 

a sti peis sfortunede. 

Inchei duto ine snoma 

un bruto ricordo 

de chela note maledeta 

che ina spazd via duto in pressa. 

(Sa Stefi, premiata al concorso nazionale di poesia per le lingue minoritarie "Mendranze n poejia", 
Livinallongo del Col di Lana 2006) 



Lucio Fedon (1980) 



Che marevea: ades nevea, che marevea: ades deleghea 

Fioche de bonbas e pizui lenzud nete de lessiva ieni do dal ziel somea, 

duto scuerto dal bianco e dal fredo pi par no respira o I cioudo ndormenza spieta: 

che marevea, 

che marevea: ades nevea. 

Fioche bianche de bonbas par neta feride e malatie e lenzud netade da na lessiva de lagreme scuerde 
duto tante ote somea 

e de vive no se finisse, la forza e la speranza no le ne lassa: 

che marevea, 

che marevea la vita mea. 

Ien I insuda: I'erba nasse, le zirie torna e le pupole le se sbrea, 
I cioudo porta vita e speranza e I nee fredo deleghea: 
che marevea, che marevea: ades deleghea. 

Mai caminade, sorise tornade, guere finide e pas nassude: zerte ote I mal somea 
n tin de nee che la ciouda insuda deleghea: 
che marevea, 

che marevea: I mal I se deleghea. 



(Domeie) 



Ernesto Majoni Coleto (1958) 

Neoles 
Un malsta 
el me ciapa, 
el me struca 
di par di 
r'anema 
e I cuore. 
No son bon 
de porta 

el pes de zerte dis 

negre, 

pesoche, 

pies de malinconia. 
Vorae me desfiria 
inze un mar 
de neoles, 
jemes bianche 
agnd pode desmentea 
dute i pensiere 
che ancuoi 
fesc cosci erta 
ra me strada. 



(Anpezo) 



Sergio Masarei (1943-2006) 



Desteisa 
I monc 
dintourn 
biei chiec 
i tesc 
curis 
dan gran 
ciapel de nei, 

e grief 
e nuof 
I e I tof 
dei ciof 
more ju 
dal freit 
slaient 

del tert d'auton. 

P6 chiet 
e blef 
I 6 I del 
saren 
che cor 
desteis 
dalonc 
defin 
che I va 
a flori. 

Ci pesc! 
E pesc 
I e ntourn 
sui luosc, 
sui mesc, 
sui crap 
arsis 
dal sut, 
dal sach 
de fin sajon. 

No sgola n corf, 
no n e na ef, 
no clama 
n cin 
de sort 
de sen 
de velch 
de vif 
danpro 
dezes da mi. 

Mefo I cuor 
descor da sol 
e I disc 
dabas 



che dal 
jubas, 
jape la val, 
de sot ai brie 
I a ben zachei 
che I chier, 
che I vol 
che I a 
dassan 
d'ame. 

P6 I tesc, 
che res 
mi son 
d'amour. 
Me ven en slai 
da pete n crai: 
Signor, 
Signor, 
I e bel, 
I e bel 
cassu 
sul col 
pro ti. 



(fodom, da "Poesies de ra nostres - II", 1988) 



Claudio Michelazzi (1976) 

Sete e meda bonora 
Sete e meda bonora. 
Serta ch al mond vogn du. 
Autro ch di a lora! 
Soi su la fenestra averta 
a fume una doi I autra. 
Sbrissa aga zi zorvoi 
e duce ine n palu. 
Mmmm.... 

Dovaraa tole un righin 
e tacame su sote. 
Inveze soi al reduto 
pi contento e in pas 
dla tera. 

(Costa uta) 



Adeodato Piazza Nicolai (1944) 

Ora de parti 
Credeo de esse ruou 
n zima a I'Imalaia 
nveze ades me ciato 
n medo a na fortaia 
fata de uoe marze 
speranze dute rote 
miracoi malmenade 
par cancela la fame 
de fei de la mea vita 
na pita che no schita. 
Me scondo te sof ita 
cosi nissun me ciata 
e scolto la sghirata 
tacada su na trave 
da me fardel Giuanin 
prima de di a laura 
aonde che no e confin 
tra i siore e i puarete. 
Son pronto a di a ciatalo, 
mancia solo calche di. 

Padova, 26 giugno 2006 - ore 5,45 



(Vigo) 



Franco Regalia (1950) 

"Poesia" 
L anemo 

biandou de chel dolor 
che no se pa I pa 
I e belo 

nte I to mistero 
de speranza. 



(Vigo) 



Gabriele Riva (1975) 

La me val 
Categole de vent 
a spiziga le galte, 
ociade de lus 
inte per anter la dassa, 
urme de pra 
negadi da la guaz. 

Cossi te sente, me val, 
cossi te vede a oci seradi, 
cossi te odore a nas stropa. 

No serf spizoi, pez o fursei 
a te ae pede mi. 
No ocor erode, lares o dei 
per te sent! vesin. 

Co se nas a i to pie 
e se cres a ti nmez, 
sianca da lontan 
chel "valch" che te e 
el resta nte I cor. 



(Oltach) 



Lucia Talamini de la Tela (1957) 
Al Presepio 

Riede, I e deboto Nadal, 

I e da se studia 

par fei al Presepio! 

Chel Riedo Iesu 

I a da pode nasse anche 

intra la nostra montes! 

Par scomenza 

I e da parecia do bas 

an pian longo e dreto. 

Daos beton na gran soada 

con ize al zielo pien de steles 

e una che luse pi de chel'autres. 

Su in ciou, poion doi peroi 

ch i somea a la nostra erodes: 

un I e Pelego e chel autro I e la Rochetes. 

Do par al iou 

I a da ieni do an ru 

de aga an grun ferieda. 

16 porto ramete de pezud 

par fei la nostra Viza 

e, sote, slargo fora a I mus-cio: 

I e i pras da monte 

agnd che i pastores 

montea la besties a pascola. 

Sarae bel sent! la sanpognes, 

ma se contenton de vede, 

sora chi pras, an grun de fedes. 

Puoco pi in la, al pastor pi vecio 

al paussa su par pede al fud 

e n autro, pi dovin, al bete su legnes. 

Dal pe del col fason su na stala 

con ize an bo e an mus, 

do bas an ciana pien de fen. 

Inpd sto ciana, la Madona 

col velo su n testa 

e San Iusepe col baston ize man. 

Ades mancia Chel Riedo Iesu: 

no vedo I'ora che iene 

la Medanuote Santa! 

Alora dute insieme se ciataron 

davante al nos presepio a prea: 

"La Pas la see intra de dute nosautre". 



(dicembre 2005) 



